Aquí trobareu les activitats que es realitzen dins de l'àmbit de la justícia juvenil, el qual regula les accions socials adreçades als majors de 14 anys i menors de 18 anys amb l'objectiu de promoure la generació de noves oportunitats per als més vulnerables.
La reinserció social d'adolescents i joves, i les activitats vinculades a aquest àmbit, es centren en el desenvolupament de les seves competències psicosocials i habilitats cognitives.
L'activitat consisteix a col·laborar amb les funcions del Banc d'Aliments en les tasques d'organització i repartiment dels productes emmagatzemats per a proveir les famílies i les persones amb necessitats.
Hi col·laboren els menors interns al centre, segons les seves característiques i evolució.
Un menor participa de l'activitat dues tardes a la setmana, amb la qual cosa el màxim nombre de participants al mateix temps és de dos, que es reparteixen les tardes de dilluns a dijous.
D'altra banda, com a activitat grupal, també es col·labora durant el Gran Recapte d'Aliments; activitat que s'emmarca en el programa de cultura, lleure i oci el cap de setmana corresponent, amb acompanyament dels educadors.
A través d'aquesta experiència d'aprenentatge i servei es promou la importància del reciclatge i la reutilització dels recursos entre els joves de justícia juvenil.
Els residents del Centre Educatiu Folch i Torres s'ocupen del reciclatge de paper, plàstic, oli i material de tot tipus (fusta, ferro, piles, petit material elèctric, roba vella....) que es genera en el centre.
S'assignen tasques a cada jove i es reparteixen les feines: cada un s'encarrega de portar el paper i el plàstic als contenidors corresponents del barri, i l'oli i la resta de material es porten a una de les deixalleries de la localitat de Granollers.
L'activitat consisteix en un taller "vintage", dut a terme amb material de reciclatge, perquè els joves prenguin consciència de la reutilització i aprofitament de materials en desús, a més d'oferir una activitat lúdica i amb uns resultats atractius.
Aquesta activitat desenvolupada al CE El Segre consisteix en la intervenció assistida amb gossos per tal d'ajudar de forma terapèutica a persones amb diferents capacitats, persones amb necessitats socio-afectives o amb trastorns conductuals.
Programa de formació i inserció laboral a través de l'esport.
Està enfocat a joves de col·lectius vulnerables amb l'objectiu d'aprendre un esport, a que través del qual puguin adquirir hàbits saludables i puguin obtenir un certificat federatiu que els permeti ser contractats com a monitors, àrbitres o altres professions esportives.
En base al treball d'una Comunitat de Pràctica (CoP) mixta entre Tècnics de Medi Obert (TMO) i tècnics de l'Equip de Prevenció de les toxicomanies de l'Ajuntament de Tarragona, sobre el bon ús o l'abús de les noves tecnologies i les xarxes digitals, s'elabora una eina didàctica per contribuir a la reflexió dels joves al voltant de la seva salut digital.
El producte final és una infografia interactiva on els joves hi poden trobar exercicis, vídeos, jocs i informacions per ajudar-los a reflexionar, acompanyats per un educador, al voltant dels temes indicats inicialment.
L'activitat consisteix en un projecte on cada any es treballa un tema social i el Centre Educatiu (CE) L'Alzina col·labora amb una associació.
Els darrers anys s'han tractat temes com el banc d'aliments, la igualtat de gènere, el casal del Raval, les persones refugiades, la casa dels Xuclis, la diversitat funcional, entre d'altres.
El programa Mirall és un programa grupal elaborat per a joves que han comès delictes de violència en l'àmbit familiar.
Aquest s'executa en paral·lel al programa Límits (per a pares víctimes de violència filio-parental).
El programa Mirall va ser elaborat per un grup de Tècnics de Medi Obert (TMO) dels Equips de Medi Obert (EMO) de Tarragona i de Terres de l'Ebre junt amb un voluntari del programa Voluntaris per la Convivència.
El programa Mirall ha estat assajat en 6 edicions a Tarragona i se n'ha fet una avaluació de resultats en la que es conclou que es útil per la reducció de conflictes intra-familiars.
Relaciona't és una proposta d'intervenció psicoeducativa de caràcter grupal basada en el treball i la interacció amb gossos residents a protectores i amb gossos de teràpia assistida.
Està orientada a promoure la millora del funcionament social, cognitiu i psicològic d'un grup de joves sotmesos al compliment d'una mesura judicial.
El Taller d'hostaleria està orientat a aportar una formació en els oficis derivats d'aquest gremi als/les joves interns/es al Centre Educatiu Can Llupià.
Dins aquest aprenentatge s'ensenyen els coneixements bàsics per a poder desenvolupar la tasca de cambrer: per exemple, com servir àpats i begudes, com preparar diferents tipus de begudes, com tenir cura dels clients, etc.